ДОГОВОР
№АД-12-02-349/01.05.2018г.

Днес, 01.05.2018 г. в гр. Силистра, между:
1. „МБАЛ-Силистра”АД, с адрес: гр. Силистра, ул. “П.Мутафчиев” № 80, тел.: 086 /818 446, факс: 086 / 818 917, БУЛСТАТ 118501906, представлявано от Д-р Даниела Димитрова Костадинова, наричано по-долу за краткост “КУПУВАЧ” от една страна
И

2. „Медицинска Техника Инженеринг” ООД гр. София 1750, ж. к.  „Младост” 1 бл. 28 Б, ул. „Димитър Моллов”, Булстат 831641528 № по ДДС BG831641528;  тел. 02/4627131, представлявано от инж. Димитър Георгиев Конов с ЕГН …………., в качеството си на прокурист. 
         На основание чл.106, ал. 6 от ЗОП и Решение №21/16.04.2018г. на изп. директор на “МБАЛ – Силистра” АД, се сключи настоящият договор за следното:

I. ПРЕДМЕТ НА ДОГОВОРА



Чл. 1. (1). ВЪЗЛОЖИТЕЛЯТ възлага, а ИЗПЪЛНИТЕЛЯТ се задължава да достави на ВЪЗЛОЖИТЕЛЯ медицински изделия за нуждите на „МБАЛ-Силистра” АД, частично платими от НЗОК (съгласно списък с МИ публикуван на сайта на НЗОК) , по обособени позиции/номенклатури, конкретизирани по вид (търговска номенклатура), наричани по-долу “стоки”, съгласно приложена спецификация.

(2). Доставката на стоки е във вид, количество и цени съгласно приложения списък - спецификация, неразделна част от договора.

(3). Количествата са прогнозни и не задължават ВЪЗЛОЖИТЕЛЯ да ги закупи в пълен обем, а съобразно своята необходимост, обвързана с преминалите в лечебното заведение пациенти. 

(4). Възложителя си запазва правото да заявява допълнителни количества от определени позиции за сметка на други, но в рамките на договорираната стойност.

II. ЦЕНИ И ОБЩА СТОЙНОСТ НА ДОСТАВКИТЕ ПО ДОГОВОРА


Чл. 2. (1). Единичната цена на стоките по чл. 1. ал. 1 без включен ДДС, се определя, съгласно Приложение № 1, неразделна част от договора.


(2). Цената на  медицинските изделия включва стойността на стоката, опаковка, застраховка и транспорт до краен получател, при срок на годност не по-малък от 60 на сто от обявения от производителя към датата на всяка доставка.


(3). Цената е фиксирана и не подлежи на промяна за срока на действие на договора. Предложената цена може да бъде променяна за срока на действие на договора при условията на чл. 116 от ЗОП.

 (4). Общата стойност на доставките по договора е 21 575 лв. без ДДС  ; с включен ДДС – 25 890 лв. 
ІII. УСЛОВИЯ И НАЧИН НА ПЛАЩАНЕ

 
Чл. 3. (1). Плащането по настоящия договор се осъществява чрез банков превод от страна на ВЪЗЛОЖИТЕЛЯ по посочената банкова сметка на ИЗПЪЛНИТЕЛЯ.


(2). Заплащането на стоките по договора се извършва отложено в срок не по-малко от  60 дни, след представяне на следните документи:


а). доставна фактура, съставена съгласно изискванията на ЗДДС и ППЗДДС - оригинал;


б). приемателно - предавателни протоколи.


в). документи, доказващи произхода на стоките – опаковъчен лист и други доказващи произхода документи;

г). писмени заявки на възложителя.

IV. СРОК НА ДОСТАВЯНЕ

Чл. 4. (1). Всяка отделна доставка, предмет на настоящия договор, следва да бъде доставена в срок до 48 часа, след получаване на писмена заявка от ВЪЗЛОЖИТЕЛЯ и в количествата, точно определени  в заявката.

(2). При спешна заявка медицинските изделия следва да бъдат доставени в срок до 24.часа, след получаването й.

(3). ИЗПЪЛНИТЕЛЯТ е длъжен да достави стоката до крайния получател – Болнична аптека  при „МБАЛ-Силистра” АД, за своя сметка и със собствен транспорт.   

(4). За количества доставени извън писмената заявка по чл. 4., ал. 1. от настоящия договор, ВЪЗЛОЖИТЕЛЯТ няма задължение за плащане.

V. МЯСТО НА ДОСТАВЯНЕ

Чл. 5. (1). За място на доставяне на стоките по този договор се определя Болнична аптека на „МБАЛ-Силистра” АД.

(2). Рискът от случайното погиване или повреждане на стоките преминава от ИЗПЪЛНИТЕЛЯ върху ВЪЗЛОЖИТЕЛЯ от момента на приемането им на мястото на доставяне с приемателно-предавателен протокол.

 

VI. ДАТА И ЧАС НА ДОСТАВЯНЕ НА СТОКИТЕ

Чл. 6. За дата и час на доставяне се счита датата и часа, на които стоките са доставени до крайните получатели, съгласно чл. 9, т. 2 от настоящия договор.
VII . ЗАДЪЛЖЕНИЯ НА ИЗПЪЛНИТЕЛЯ. ПРАВА.
 
Чл. 7. (1). ИЗПЪЛНИТЕЛЯТ се задължава:


1. да достави стоките в договорения срок и да ги предаде на крайния получател.

2. да предаде стоките, пакетирани и маркирани в съответния вид, количество и качество на мястото на доставяне. 

3. след доставяне на стоките да представи на ВЪЗЛОЖИТЕЛЯ документите, изброени в чл. 3, ал. 2. от настоящия договор.

4. при сключване на договора, Изпълнителя да предостави на ВЪЗЛОЖИТЕЛЯ без допълнително заплащане пълен набор от различни размери и необходимия набор от инструментариум за имплантиране. 

5.При повреда или износване на инструментариум по време на изпълнение на договора, ИЗПЪЛНИТЕЛЯТ го заменя с нов в срок до 2 дни след получаване на уведомление за настъпилото събитие. 

6.ИЗПЪЛНИТЕЛЯТ по време на изпълнение на договора, поддържа пълна гама от размери и ги възстановява след поставянето на пациент.

 (2). При подписването на договора да представи:



  -документи по чл.58 ал. 1 от ЗОП освен  когато обстоятелствата в тях са достъпни чрез публичен безплатен регистър или информацията или достъпът до нея се предоставя от компетентния орган на възложителя по служебен път.
             
-  гаранция за изпълнение в размер на 5 % върху стойността  без ДДС, в една от формите, определени в чл.111 ал. 5 от ЗОП, която гаранция се освобождава в 30 дневен срок, след изпълнение на задълженията на изпълнителят по настоящият договор. При спорове след окончателно решаване на спора.

                        7.5.  При ползване на подизпълнителите, посочени в офертата в срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по чл. 66, ал. 2 и 11 ЗОП.
 (3). При невъзможност за доставяне на определени позиции или количества по получената заявка, ИЗПЪЛНИТЕЛЯТ е длъжен незабавно да уведоми ВЪЗЛОЖИТЕЛЯ.

(4). В случай, че ИЗПЪЛНИТЕЛЯТ не изпълни заявката в договорения срок, както и за стоките, за които е дал уведомление по предходната точка или не е представил такова, ВЪЗЛОЖИТЕЛЯТ има право да прекрати едностранно без предизвестие договора за съответната позиция/-и.

(5). В случай, че ИЗПЪЛНИТЕЛЯТ не изпълни три последователни заявки по определени позиции или системно не изпълнява заявки в договорения срок, ВЪЗЛОЖИТЕЛЯТ може да прекрати едностранно без предизвестие договора за съответната позиция/-и. 

(6). ИЗПЪЛНИТЕЛЯТ има право:

- да получи необходимото съдействие от ВЪЗЛОЖИТЕЛЯ за осъществяване на задълженията си по този Договор;

- да получи съответното възнаграждение за извършените доставки при договорените условия.

VIII. ЗАДЪЛЖЕНИЯ НА ВЪЗЛОЖИТЕЛЯ. ПРАВА.
 Чл. 8. ВЪЗЛОЖИТЕЛЯТ  се задължава:

1. Да приеме доставените в срок и на място стоки, съответстващи по вид, количество и качество на описаното в настоящия договор.

2. Да осигури присъствието на свой представител при приемането на стоките. 

3. Да заплати доставените стоки по реда на чл. 3 от настоящия договор.

4. След приключване изпълнението на договора да освободи гаранцията за изпълнение, без да дължи лихви за срока, през който средствата законно са престояли у него.

5. В случай на неизпълнение на задълженията по този договор от страна на ИЗПЪЛНИТЕЛЯ, ВЪЗЛОЖИТЕЛЯТ има право да прекрати изпълнението на настоящия договор съгласно чл. 17 т.3.

IX.  ПРИЕМАНЕ И ПРЕДАВАНЕ НА СТОКИТЕ


Чл. 9. (1). Приемането на стоките се извършва на мястото на доставяне от  упълномощени представители на ВЪЗЛОЖИТЕЛЯ и на ИЗПЪЛНИТЕЛЯ.    

(2). ИЗПЪЛНИТЕЛЯТ и упълномощеният представител на ВЪЗЛОЖИТЕЛЯ подписват приемателно-предавателен протокол, удостоверяващ получаването на стоките. 

Х. КАЧЕСТВО, ГАРАНЦИИ И СРОК НА ГОДНОСТ

 
Чл. 10. (1). Качеството на стоките, предмет на настоящия договор, следва да отговаря на техническите стандарти на производителя, което се удостоверява със сертификат за качество, издаден от компетентен орган в страната на производителя.

(2). Към датата на доставката, остатъчният срок на годност на стоките предмет на настоящия договор, следва да бъде не  по–малък от 60 % (шестдесет процента) от обявения от производителя. 
(3). ВЪЗЛОЖИТЕЛЯТ може да откаже приемането на стоките, ако в деня на тяхното приемане остатъчния срок на годност е по-малък от определения в чл. 10, ал. 2 от настоящия договор. 
(4) В случай, че стоките бъдат дарени, ВЪЗЛОЖИТЕЛЯТ може да ги приеме и с по-малък остатъчен срок на годност.

ХІ. ОТГОВОРНОСТ ЗА НЕТОЧНО ИЗПЪЛНЕНИЕ. РЕКЛАМАЦИИ

Чл. 11. (1). ВЪЗЛОЖИТЕЛЯТ може да предявява рекламации пред ИЗПЪЛНИТЕЛЯ за:

а). количество и некомплектност на стоките или техническата документация (явни недостатъци);


б). качество  (скрити недостатъци):


- при доставяне на стоки не от договорения вид, посочен в чл. 1 от настоящия договор;


- при констатиране на дефекти при употреба на стоките.

(2). Рекламации за явни недостатъци на стоките се правят от ВЪЗЛОЖИТЕЛЯ, чрез крайните получатели на стоките, в момента на предаването им, за което се съставя протокол, подписан и от двете страни.

(3). ВЪЗЛОЖИТЕЛЯТ е длъжен да уведоми писмено ИЗПЪЛНИТЕЛЯ за установените дефекти  в 15 (петнадесет) дневен срок от констатирането им.

(4). В рекламациите се посочва номерът на договора, точното количество на получените стоки с техния партиден номер, основанието за рекламация и конкретното искане на ВЪЗЛОЖИТЕЛЯ. 


(5). В 10 (десет) дневен срок от получаване на рекламацията, ИЗПЪЛНИТЕЛЯТ следва да отговори на ВЪЗЛОЖИТЕЛЯ писмено и конкретно дали приема рекламацията или я отхвърля.

(6). При рекламация за явни недостатъци ИЗПЪЛНИТЕЛЯТ е длъжен в едномесечен срок от получаване на рекламацията за своя сметка и риск да достави на мястото на доставяне количеството липсващи в доставката / некомплектни договорени стоки.

(7). При рекламация за скрити недостатъци  ИЗПЪЛНИТЕЛЯТ е длъжен в едномесечен срок от получаването й да замени  доставените недоговорени по вид / дефектни стоки  за своя сметка и риск или по преценка на ВЪЗЛОЖИТЕЛЯ да върне съответната част от заплатената цена, ведно с дължимите лихви.


(8). Изборът на посочените по-горе възможности да се върне съответната част от платеното или да се доставят нови стоки принадлежи на ВЪЗЛОЖИТЕЛЯ и се упражнява от него под формата на писмено уведомление до ИЗПЪЛНИТЕЛЯ, като разходите и рисковете по новото доставяне са за сметка на ИЗПЪЛНИТЕЛЯ.


(9). Рекламираните стоки се съхраняват от съответния краен получател до уреждане на рекламациите.

 

ХІІ. ОТГОВОРНОСТ ПРИ НЕИЗПЪЛНЕНИЕ

Чл. 12. (1). За неизпълнение на задълженията си по настоящия договор, неизправната страна дължи неустойка в размер на 0,1% на ден върху стойността на неизпълненото в договорените срокове задължение, но не повече от 5% (десет процента) от стойността на неизпълнението, както и обезщетение за претърпените действителни вреди в случаите, когато те надхвърлят договорената неустойка.

(2). Когато при наличие на рекламации, ИЗПЪЛНИТЕЛЯТ не изпълни задълженията си по раздел ХІ от настоящия договор в срок, същият дължи на ВЪЗЛОЖИТЕЛЯ неустойка в размер на 2% от цената на стоките, за които са направени рекламациите.

 (4). При виновна забава на ИЗПЪЛНИТЕЛЯ, продължила с повече от половината от срока за изпълнение на съответното задължение, ВЪЗЛОЖИТЕЛЯТ има право да прекрати договора едностранно без предизвестие.

(5). ВЪЗЛОЖИТЕЛЯТ има право да прекрати едностранно без предизвестие настоящия договор в случай на системно неточно изпълнение  на задълженията от ИЗПЪЛНИТЕЛЯ и предявени повече от три рекламации от ВЪЗЛОЖИТЕЛЯ по гл. ХІ. 

ХІІІ. СПОРОВЕ

 
Чл. 13. (1). Възникналите през времетраенето на договора спорове и разногласия между страните се решават чрез преговори между тях. Постигнатите договорености се оформят в писмена форма и се превръщат в неразделна част от договора.

(2). В случай на непостигане на договореност по предходния член, всички спорове, породени от този договор или отнасящи се до него, включително споровете, породени от или отнасящи се до неговото тълкуване, недействителност, неизпълнение или прекратяване ще бъдат разрешавани според българските материални и процесуални закони от компетентния съд по реда на ГПК.

 

ХІV. СЪОБЩЕНИЯ

 
Чл. 14. (1). Всички съобщения между страните, свързани с изпълнението на този договор са валидни, ако са направени в писмена форма и са подписани от упълномощените представители на ИЗПЪЛНИТЕЛЯ или ВЪЗЛОЖИТЕЛЯ.

(2). За дата на съобщението се смята:

· датата на предаването – при ръчно предаване на съобщението;

· датата на пощенското клеймо на обратната разписка – при изпращане по пощата;

· датата на приемането – при изпращане по телефакс или телекс.

(3). За валидни адреси за приемане на съобщения и банкови сметки, свързани с настоящия договор се смятат:

ВЪЗЛОЖИТЕЛ:                                                  ИЗПЪЛНИТЕЛ:

“МБАЛ – Силистра”АД ;                           „Медицинска Техника Инженеринг” ООД;      ул.”Петър Мутафчиев “№80;                      ул. „Димитър Моллов”;
„ЦКБ” АД гр. Силистра;                           „Уникредит Булбанк” АД;                        
IBAN – BG36CECB97901016981000;         IBAN: BG09UNCR76301000043112;
BIC /SWIFT/ - CECBBGSF.                          BIC: UNCRBGSF;

              Чл. 15. При промяна на посочения по чл. 15 адрес, съответната страна е длъжна да уведоми другата в тридневен срок от промяната.

                         ХV. СРОК И НАЧИН НА ПРЕКРАТЯВАНЕ НА ДОГОВОРА

Чл. 16. Договорът влиза в сила от датата на подписването му от двете страни и се сключва за срок от 12 месеца/до приключаване на процедурата открита през 2019г. 

Чл. 17. (1). Договорът се прекратява в следните случаи:

1. с изтичане на уговорения срок, за който е сключен;

2. по взаимно съгласие на страните, изразено в писмена форма;

3.едностранно от ВЪЗЛОЖИТЕЛЯ при неизпълнение на задълженията на ИЗПЪЛНИТЕЛЯ, произтичащи от настоящия договор - чрез отправяне на 10-дневно писмено предизвестие, като в този случай ВЪЗЛОЖИТЕЛЯ може да търси обезщетение за всички претърпени от неизпълнението вреди;  

4. в други случаи, предвидени в настоящия договор.

ХVІ. ДРУГИ УСЛОВИЯ


Чл. 18. Правата и задълженията по настоящия договор не могат да се прехвърлят едностранно на трети лица и подобни актове не пораждат правно действие без писменото съгласие на другата страна. 

Чл. 19. За всички неуредените въпроси във връзка със сключването, изпълнението и прекратяването се прилагат разпоредбите на Търговския закон и Закона за задълженията и договорите.
XVІІ. ЗАКЛЮЧИТЕЛНИ РАЗПОРЕДБИ


Чл. 20. Неразделна  част от договора е ценовото предложение на участника;

        Настоящият договор може да се изменя или допълва с писмено споразумение между страните само в случаите на чл. 116 от Закона за обществените поръчки.


Настоящия договор се състави и подписа в три еднообразни екземпляра, два за Възложителя и един за Изпълнителя.

ВЪЗЛОЖИТЕЛ:....................


  ИЗПЪЛНИТЕЛ: .........................

Изпълнителен директор:

                          
............................................

 /Д-р Д. Костадинова/


                             

ГЛ.СЧЕТОВОДИТЕЛ:................

/ В. Стефанова/

Съгласували:

ВБ – юрист;

ИГ – зам. д-р ик. дейности;

ГГ – ик. ОП.

